《读史杂咏十首 其二》
宋代·王士元

高帝木僵人，慷慨楚歌怜戚姬。项王气盖世，数行泣下为虞兮。

阿瞒叱吒九州平，却恋铜台歌吹声。千古英雄堪笑杀，半为儿女太痴生。

一事更怜关壮缪，绥绥求偶何乃速。雄师未下下邳城，美人巳觊秦宜禄。

作者简介：宋汝南宛丘人。王仁寿子。善丹青，兼诸家之妙。人物师周昉，山水学关仝，屋木类郭忠恕，皆精微。后以荐摄南阳从事。